**32.** **RAZLOZI ZA SUOČAVANJE SA KRŠENJIMA MHP**

Rat je jedna konkretna društveno - istorijska pojava nastala na određenom stepenu razvoja ljudske civilizacije, odnosno njene klasne podeljenosti. Rat ne predstavlja prirodno stanje, mada ima i onih koji smatraju da su oružani sukobi - ratni sukobi u ljudskoj prirodi, oslanjajući se verovatno na činjenicu da je dosadašnja istorija ljudskog društva prožeta bezbrojnim sukobima i ratovima, od kojih su neki bili izuzetno rušilački sa nesagledivim posledicama.

Dakle, rat je rezultat protivrečnih interesa i predstavlja sukob i borbu dveju suprostavljenih strana koje nastoje da nasilnim sredstvima ostvare svoje interese. U ratu se na organizovan način primenjuje oružano nasilje, što znači da je oružana borba bitan sadržaj rata i njegova glavna komponenta koja ga razlikuje od drugih društvenih sukoba i sličnih pojava.

Sredstva oružanog nasilja u ratnim sukobima upotrebljavaju strane u sukobu, i to organizovano i masovno, za razliku od drugih oblika sukoba, odnosno borbi kao što su to npr. tuča, granični incidenti, državni udari, pobune, štrajkovi, demonstracije i sl. Svaki rat je proizvod politike zaraćenih strana za nametanje svoje političke volje suprotnoj strani i predstavlja veoma složenu društvenu pojavu i sukob koji pored oružane borbe uključuje i mnoštvo tzv. neoružanih aktivnosti na političkom, ekonomskom, diplomatskom i svim drugim poljima delovanja. Sažeto rečeno, rat je sastavni deo političkih procesa i sredstvo politike.

 Zato politika i ispoljava snažan uticaj na ceo tok rata sve do potpisivanja mira. S' obzirom na veličinu i prirodu posledica koje proizvode ratna dejstva, logično je govoriti i o izvesnim pravilima ponašanja u ratu, mada je, kako kažu neki autori, teško zamisliti išta ciničnije od propisa po kojima će se ljudi ,, legitimno ubijati i ranjavati ,, ili ,, opravdano sakatiti,, , odnosno po kojima će se razlikovati ,, dozvoljeno ,, od ,, nedozvoljenog ,, uništavanja gradova i sela. Prema ovim autorima, stara latinska izreka da ,, u ratu zakoni ćute ,, deluje prirodnije, jer se čini, kako oni kažu, da u tim mračnim vremenima nema mesta za pravnička nadmudrivanja o opravdanosti nečega što je inače neopravdano u samoj svojoj biti.

 **POKUŠAJI REGULISANJA PONAŠANJA U RATU I STVARANJE RATNOG HUMANITARNOG PRAVA**

 Međutim, po logici stvari, bolje je imati bilo kakva pravila, nego određena ponašanja u ratu ne regulisati i dati prostora neviđenom haosu sa nesagledivim posledicama. Naime, neka pravila ove vrste nastala su vrlo rano i stara su koliko i sam rat.

U tom smislu postoje određeni pisani izvori koji daju do znanja da su od pre vremena Starog veka postojala pravila u vidu ograničenja koja su se odnosila na vođenje rata. Međutim, bez obzira što su postojala pravila (običaji) za postupanja u ratovima, istorija toga doba je pokazala da su oružani sukobi obilovali masovnim ubijanjima stanovništva i neprijateljskih zarobljenika, razaranjima, pljačkama, spaljivanjima. U srednjem veku pod vrlo jakim uticajem crkve donet je akt pod nazivom Božji mir 2 koji je zabranjivao da se u ratu vrše nasilja prema nenaoružanim ljudima, posebno prema ženama, sveštenicima i hodočasnicima ali i prema crkvama, grobljima i voćnjacima.

 │ Pod pokroviteljstvom Vlade Švajcarske 1863. godine održana je međunarodna diplomatska konferencija u Ženevi koja je rezultirala stvaranjem Međunarodnog komiteta Crvenog krsta kao međunarodne organizacije, koja ima za cilj da organizovano pruži negu ranjenicima kojima je ona potrebna, bez obzira na njihovu nacionalnu pripadnost.

Poenta priče o pravnom regulisanju ponašanja u oružanom sukobu tj. ratu i stvaranju međunarodnog ratnog i humanitarnog prava je u tome, što je kroz relativno dugu istoriju ljudske civilizacije, dolazilo do grubih povreda pravila ove grane prava. Neke od tih povreda će tek mnogo vekova kasnije biti nazvane ratnim zločinima. Međutim, postavlja se jedno (možda) i logično pitanje: da su ratovi u XX veku bili manje surovi, da li bi ratni zločin i danas bio inkriminisan. Ipak, do takvog propusta nije došlo, tako da je ratni zločin danas inkriminisan. Norme, kojima se inkriminiše ratni zločin u savremenom međunarodnom krivičnom pravu mogu se uslovno podeliti u tri grupe i to : norme u međunarodnim konvencijama, norme u statutima međunarodnih tribunala i sudova i norme u nacionalnom kriv